הנשיא הטרי דונלד טראמפ והממשל בארה"ב הטילו היום סנקציות חדשות על מדינת אירן כתגובה על ניסוי הטילים הבליסטיים שביצעה טהרן. מוקדם יותר טען טראמפ כי הרפובליקה האסלאמית "משחקת באש" וצפויה להיענש. נראה כי טראמפ מממש את הבטחותיו, כפי שטען לאורך קמפיין הבחירות, שיש לבחון מחדש את היחסים של ארה"ב עם אירן.
משרד האוצר האמריקני פרסם רשימה של 13 דמויות ו-12 ישויות שחל איסור או הגבלה בביצוע עסקים עמם. זאת מאחר והם קשורים בהתפשטות של נשק להשמדה המונית או בעלי קשר ישיר או עקיף לטרור.
נציין כי כבר אתמול טען טראמפ כי בנוגע לאירן, "הכל אפשרי" והוא אינו מתכוון להיות נחמד כלפיהם בדומה לנשיא לשעבר אובמה. כמו כן טען כי אירן שנה שעברה הייתה קרובה להתמוטט כלכלית, עד אשר ארה"ב חתמה איתה על עסקה.
עם ההודעה, נרשמה עלייה במחיר הנפט של עד 1% לאחר שרוב היום נסחר בירידות. חידוש הסנקציות על אירן עשויה להקטין את ההיצע העולמי של הנוזל השחור ובכך לדחוף את מחירו מעלה.
מתחילה לסמלו אותו , לא פחדן ועושה את שהבטיח . לא רגילים למנהיגים כאלה .
העולם טרם זכה לקבל מנהיג שמיד מתחיל לבצע את שהבטיח לבוחריו. האיש הזה באמת יעשה סדר עולמי ואמריקה תחזור להיות השליטה הכל יכולה של עולם ולא אומת השפנים שאובמה הפך אותה.